CELEX: 62011TN0598
Language: hu
Date: 2011-11-28 00:00:00
Title: T-598/11. sz. ügy: 2011. november 28-án benyújtott kereset — MPDV Mikrolab kontra OHIM (Lean Performance Index)

4.2.2012   
            
            
               HU
            
            
               Az Európai Unió Hivatalos Lapja
            
            
               C 32/29
            
         2011. november 28-án benyújtott kereset — MPDV Mikrolab kontra OHIM (Lean Performance Index)
   (T-598/11. sz. ügy)
   2012/C 32/60
   Az eljárás nyelve: német
   
      Felek
   
   
      Felperes: MPDV Mikrolab GmbH, Mikroprozessordatenverarbeitung und Mikroprozessorlabor (Mosbach, Németország) (képviselő: W. Göpfert ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      Kereseti kérelmek
   
   A felperes azt kéri, hogy:
   
               —
            
            
               a Törvényszék helyezze hatályon kívül a Belső Piaci Harmonizációs Hivatal (védjegyek és formatervezési minták) első fellebbezési tanácsának 2011. szeptember 15-én hozott határozatát (R 131/2011-1. sz. ügy);
            
         
               —
            
            
               a Törvényszék a beavatkozót kötelezze a költségek viselésére.
            
         
      Jogalapok és fontosabb érvek
   
   
      Az érintett közösségi védjegy: a „Lean Performance Index” szóvédjegy a 9., 16., 35. és 42. osztályba tartozó áruk és szolgáltatások vonatkozásában.
   
      Az elbíráló határozata: az elbíráló a védjegybejelentést elutasította.
   
      A fellebbezési tanács határozata: a fellebbezési tanács a fellebbezést elutasította.
   
      Jogalapok: A 207/2009 rendelet 7. cikke (1) bekezdése b) és c) pontjának megsértése, mivel az érintett közösségi védjegy rendelkezik megkülönböztető képességgel és nem leíró jellegű.